# Arendal rådhus og kulturhus

### Fra Wikipedia, den frie encyklopedi

Arendal rådhus og kulturhus.

Arendal rådhus og kulturhus sto ferdig høsten 2004 mens den offisielle åpningen foregikk 4.mars 2005. Sentralt i huset ligger en stor sal, og omkring og over denne er kommunale kontorer. Foran ligger Sam Eydes plass og rundt kvartalet er kollektivterminal med holdeplasser for busser og drosjer. Det nye rådhuset er plassert i en akse som går ut fra Trefoldighetskirken på Tyholmen.

Bygningen er tegnet av arkitektfirmaet LPO Arkitektur & Design AS i Oslo. Bygningen og plassen fikk hedrende omtale da Statens byggeskikkpris ble utdelt 2006.

Alle Arendal kommunes kontorer er, med noen få unntak, samlet i det nye Arendal rådhus. Kontorplassene ligger i store kontorlandskap, innredet etter moderne prinsipper.

Sentralt i huset ligger en stor teater og konsertsal, Store Torungen, med 700 sitteplasser. Stolene kan trekkes inn, og salen har da ståplass til 1300 mennesker. En liten sal, Lille Torungen, har 150 sitteplasser.

I kulturhuset trekkes trådene tilbake til Arendals fortid som teaterby, da Arendal Dramatiske Selskab hadde sitt Comediehus på Tyholmen. To kulisser som ble laget til en korintisk søylehall i 1819, med to muser fra den greske gudeverden som motiv, pryder nå inngangen til den nye teatersalen. Thalie er komediens muse, mens Melpomene er tragediens muse. Kulissene eies av Aust-Agder kulturhistoriske senter.

Arendal rådhus og kulturhus ligger der Arendal rutebilstasjon tidligere lå på Sanden i det gjenfyllte havneområdet Kittelsbukt, midt i Arendal sentrum. De to teatersalene har fått navn etter de to innseilingsfyrene utenfor Arendal, Store Torungen fyr og Lille Torungen fyr.

Hentet fra «http://no.wikipedia.org../../../a/r/e/Arendal_r%C3%A5dhus_og_kulturhus.html»

Kategorier: Arkitektur | Arendal | Teater | Kultur

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk